ASK ตั้งบริษัทย่อย ลงทุนในอุตสาหกรรมพลังงานทดแทน
ASK ตั้งบริษัทย่อย “เอกรัฐเอ็นเนอยี่” เพื่อลงทุนในอุตสาหกรรมพลังงานทดแทน ทุนจดทะเบียน 1 ลบ.
11 พ.ค. 2558

บริษัท เอกรัฐวิศวกรรม จำกัด (มหาชน) หรือ ASK ระบุว่า ที่ประชุมคณะกรรมการบริษัท เมื่อวันที่ 30 มี.ค.58 มีมติอนุมัติให้จัดตั้งบริษัทย่อย 2 บริษัท ซึ่งขณะนี้บริษัทได้ดำเนินการจดทะเบียนจัดตั้งบริษัทย่อยเรียบร้อยแล้ว จำนวน 1 บริษัท โดยจัดตั้งวันที่ 22 เม.ย.58 ชื่อบริษัท บริษัท เอกรัฐเอ็นเนอยี่ จำกัด
โดยลักษณะธุรกิจ เพื่อลงทุนในอุตสาหกรรมธุรกิจพลังงานทดแทน รวมทั้งโรงไฟฟ้าต่างๆ ทั้งภายในและภายนอกประเทศ ผลิตและจำหน่ายกระแสไฟฟ้าจากเซลล์แสงอาทิตย์ ทุนจดทะเบียน 1 ล้านบาท จำนวนหุ้น จำนวน 100,000 หุ้น มูลค่าที่ตราไว้หุ้นละ 10 บาท โดยบริษัท เอกรัฐวิศวกรรม จำกัด (มหาชน) ถือหุ้น 99.99% ของจำนวนหุ้นทั้งหมด
 